遊峴山次韻三首  其三
作者：陳與義
朝代：宋

paragraphs: 轉路山突兀，衆山之所望。
懶融不下山，揖山會虛堂。
大空出盤嬉，小空時侍傍。
我遊瞻鐵鳳，力盡隨木羊。
石窗非人世，意欲淩風翔。
巉巉窗中人，出定髮有霜。
過眼幾浮煙，關身一禪床。
教我安心法，入鳥不亂行。
似知使君尊，起炷柏子香。
隴雲亦堪寄，分作我歸裝。
好在窗前竹，伴師老蒼蒼。